Alag

***Alag*** (Devanagari: अलग, Nastaliq: الگ; prijevod: *Različit*) je bolivudski film iz 2006. koga je režirao Ashu Trikha a producirao Subi Samuel. Predstavlja remake holivudskog filma Powder iz 1995. gdje je glavnu ulogu igrao Sean Patrick Flanery.

## Sadržaj

Priča počinje uvodom o radnji, govoreći o čovjeku, koji je sam, koji je drugačiji od drugih, koji je usamljen.

Doktor iz Kalifornije, već duže vremena radi u Indiji, i on govori svome pomoćniku kako je do sada upoznao mozak svake životinje, i kako zna sve o njima, ali sada želi da eksperimentiše na ljudima, kako bi pronašao lijek za Parkinsonovu bolest i sve ostale bolesti koje se tiču čovjeka. On mu govori, kako zna da se u Indiji sve može kupiti parama, kako život, tako i smrt.

Udovac Hemant Rastogi živi u Mahabaleshwar, potpuno sam. Jedne noći on doživi srčani napad i umire. Komšije su pozvale policiju, i policija je saznala da on nema rođaka, i da nisu viđeli nikoga kako ga posjećuje. Takođe su mu rekli, da je tu živio jedan dječak od 7-8 godina, ali ga već 10-15 godina nisu nikako viđeli. Poručnik, ulazeći u kuću, pronalazi podrum i tu živog čovjeka. Pošto nije pokušao ništa da sazna od mladića, on zove u pomoć Purvu, kćerku čovjeka koji drži ustanovu za mladiće, koji su iz nekog razloga npauštili svoju kuću. Ona se sprijateljuje sa Tejasom, i saznaje da on tu živi 18 godina u podrumu i da nikako nije izlazio napolje.

Ona je fascinirana knjigama koje je zatekla u kući i saznanjem da je on svaku pročitao i da svaku zna napamet. Razlog zbog čega ga je otac držao zaključanog u kući je taj, što je on jako osjetljiv na svaki vid svjetlosti. Jednoga dana, kada je on bio dječak, Hemant je vidio da su mu oči skroz crvene. Poveo ga je kod doktora, ali Tesaj nije htio da otvori oči, sve dok ne zatvore kapke kroz koje izbija svjetlost. Kada je otvorio oči, bile su normalne. Doktor je rekao da mu vjerovatno smeta svjetlost. Iste te noći, Hemant je vidio kako Tesaj drži dječaka za ruku i svjetlost se prebacala sa njega na dječaka. Da nije bilo Hemanta tu, dječak bi umro. Od tada je Hemant odlučio da ga drži zatvorenog, kako zbog njegovog dobra, tako i zbog drugih.

Purva odlučuje da ga vodi u školu njenog oca, i putem mu daje sunčarice, kako bi se zaštitio od svjetlosti. Stopirajući auto, Tesaj počinje da se divi prirodi, i svi leptiri mu se približuju i okružuju ga. Njoj je to neshvatljivo, jer znala je da leptiri bježe od ljudi, ali nikada ne idu put njih.

U instituciji ona ga predstavlja društvu i govori im da budu fini prema njemu, i da se sprijatelje. U mezi svi bježe od njega, jer je ćelav, a čak nema ni obrve. John mu prilazi sa društvom, i nagoni ga da stavi kašiku na nos i da je tako drži, jer je to kao običaj, svakoga ko dođe tu prvi put da jede. Uzimajući kašiku, dešavaju se čudne stvari. Ona stoji uspravno na stolu, i ubrzo sve kašike koje su bile u njenoj blizini se lijepe za nju.

Na času, Tesaj govori profesoru kako nikada nije išao u školu, a kada je profesor počeo da ispituje, shvatio je da Tesaj zan sve podatke. On izlazi sa časa bez riječi. Tesaja zove Purvin otac i kritikuje ga, govoreći mu da ne smije uvijek pričati istinu, već da treba ponekad i prećutati. Tesaj se sa tim ne slaže i želi da ide.

Sledeći dan, mladići su išli u prirodu, i Tesaj je zvao goluba, koji mu je sletio na ruku. Ali John je htio da ga pogodi i golub je pobjegao. Jedan od njih ga je ipak ranio, i Tesaj ga uzima za ruku, a u drugoj drži goluba. Svjetlost se prebačala sa mladića na goluba i John je htio da puca, jer su svi smatrali da će Tesaj ubiti ovoga.

Purvin otac zove Tesaja u svoju kancelariju i govori mu da želi odgovre, jer je mladić zahvaljujući njemu doživio srčani napad. Tesaj govori, da je samo htio da mu otvori oči, i da osjeti i on bol koju osjeća golub. Purvinog oca zovu i on govori da će nastaviti razgovor. Purva ulazi u kancelariju i stakla počinju da pucaju, a Tesaj je iznerviran i govori joj da ne želi da živi u svijetu, đe ljudi sa zadovoljstvom nanose bol jedni drugima i okolini u kojoj žive. Purva ga pita zašto nije otišao, ako već to želi, a on joj govori da je to zbog nje.

Sledećeg dana, Purvinoj majci je stanje još gore (ona je već dužeg vremena u komi), i Purva je sa svojim ocem kod nje. Na igralištu John sa društvom susreće Tejasa, koji je odlučio da ide, i tu počinje da ga provocira. Oni ga počinju skidati, i koliko je bio razljućen, na žici od struje se stvaraju spojevi. Oni odvlače Tejasa kako bi ga ozlijedili put žica. On struju privlači i ogroman snop pada na njega, i diže ga sa zemlje. Vidjevši to, svi bježe sem Johna, koji gleda u čudu. Purva vidjevši šta se dešava gasi struju i u tom trenutku Tesaj pada na zemlju, a struja se prebaca na Johna i pogađa ga. U bolnici saznaju da je Tesaj u potpunosti u redu, što je jako čudno doktoru, i on smatra da Tesaj ima neke moći i da je vjerovatno za to ćelav, dok je John izdahnuo.

Taj razgovor je čuo i pomoćnik doktora iz Kalifornije, i ovaj je oduševljen jer je siguran da će konačno uspjeti u svojim planovima.
Tesaj odlazi na grob Johnov i izvinjava mu se, jer krivi sebe za njegovu smrt. On se odlučuje i odlazi svojoj kući. Purva govori ocu da je Tesaj otišao, i on se slaže sa tim, jer on predstavlja preveliku prijetnju. Međutim, ona ne želi da ga ostavi samog i odlazi za njim. U kući, ona saznaje da se Tesaj rodio, kada je njegova majka umrla, koju je pogodio grom. I tada je doktor rekao njegovom ocu da je pravo čudo što je beba preživljava i da smatra da je Tesaj poseban. Purva mu govori da ga voli baš zbog toga što je ponosan i njih dvoje se vraćaju nazad u instituciju.

Sledeći dan stražar dolazi kod Pushkara i govori mu da želi da da otkaz, jer neće više da nosi pušku i kao razlog navodi to, da je zahvaljujući Tesaju uvidio svoje greške, jer je osjetio svu bol goluba kojeg je ranio, kada mu je Tesaj držao ruku. Takođe mu govori i da bi bilo dobro, da Tesaj pogleda Gauryki, jer je ubjeđen da joj on može pomoći. Pushkar odlazi u Tesajovu sobu, ali ne kao direktor, već kao bespomoćni muž. Tesaj odlazi sa njim kod Gauryki i kada je dohvatio prstom za čelo, pojavljuje se svjetlost i on govori njemu i Purvi, sve što se toga dana dešavalo i ona se budi iz kome.

Tesaj odlazi kod Johnovih prijatelja i moli ih da mu oproste za Johnijevu smrt i pita ih da budu njegovi prijatelji. Oni pristaju, i od tada on je mnogo zadovoljniji. Pushkara zove kongres doktora, koji traže Tesaja, jer žele da ga ispitaju, jer su čuli za sve šta se dešavalo oko njega i šta je on uradio. Među njima je i doktor Ri chard iz Kalifornije. Čuvši to Pushkar shvata da njima nije do ljudi, već do slave i novca, i on ne pristaje no to, već ih ćera da idu. Ipak dvojica Richardovih ljudi kidnapuju Tesaja i odvode ga u njegovu laboratoriju.

Purva sa ocem gleda vijesti i čuje o nevjerovatnim olujama u jednom mjestu i ona shvata da je Tesaj tu. Doktor Richard je ludak, koji je umislio da je genije, i pokušava da radi na Tesaju. Ipak, Tesaj se budi iako je dobio veliku dozu elektro - šokova i Richard mu govori da želi da se dobrovoljno donira kako bi on uspio da liječi sve ljude. Međutim, Tesaj ga je prozreo i ne pristaje na to. Onda Richard, otvara posebnu prostoriju i tu Tesaj ugleda nekoliko muškaraca koji su umrli, a koji su bili pod eksperimentom Richardsovim. On se tu razbjesni, ali Richard pušta veliku energiju na njega. Uskoro dolazi Purva, sa Pushkarom i njegovim prijateljem i pokušavaju da spasu Tesaja. Tokom borbe njihov prijatelj umire, ali ipak uspijeva da isključi napon. Tesaj se budi i vidjeći sve što se dešavalo oko njega stvara veliko magnetno polje i sva stakla pucaju. Tu Purva pada. Richard pokušava da ga ubije, ali on stvara neprobojno polje oko sebe, i onda ga zajedno sa mecima baca na Richarda koji umire. Tesaj je shvatio da je i Purva mrtva i pokušao je da je vrati elektro šokom u život, ali nije uspio.

Od toga dana, on se vraća svojoj kući, i odlučuje da više ne izlazi, jer je izgubio u životu sve što je volio, a to je Purva.

## Uloge
* Dia Mirza ... Purva Rana
* Akshay Kapoor ... Tejas Rastogi
* Jayant Kriplani ... Mr. Rana (Purvov otac)
* Mukesh Tiwari
* Sharat Saxena
* Yatin Karyekar ... Mr. Rastogi (Tejin otac)
* Beena
* Tom Alter
* Rana Jung Bahadur
* Shahrukh Khan ... Specijalno pojavljivanje
* Preity Zinta ... Specijalno pojavljivanje
* Sushmita Sen ... Specijalno pojavljivanje
* Abhishek Bachchan ... Specijalno pojavljivanje
* Karan Johar ... Specijalno pojavljivanje
* Bipasha Basu ... Specijalno pojavljivanje
* Priyanka Chopra ... Specijalno pojavljivanje
* Arjun Rampal ... Specijalno pojavljivanje
* Bobby Deol ... Specijalno pojavljivanje
* Lara Dutta ... Specijalno pojavljivanje

## Pjesme
Muziku za film je komponvao Aadesh Shrivastava. Kunal Ganjawala je otpjevao dvije pjesme za film. Pjesmu "Sabse Alag", pjevaju Kunal Ganjawala, Shaan, Hemachandra, Nihira Joshi i Gayatri Ganjawala.
 
# "Sabse Alag"
# "Hai Junoon"
# "Apun Ki Toli"
# "Saanjh Ki Pighalti"
# "Hai Junoon (The DJ Suketu Mix) Arranged by Aks"
# "The Soul of Alag"
# "Sabse Alag"

## Poster
Poster za film je poznat po svojoj sličnosti sa posterom za holivudski film *[[The Shawshank Redemption]]* iz 1994.

## Vanjske veze
* 
* Official website